stanford-oval/wikipedia huggingface dataset:
Osavaltion poliisi (Yhdysvallat)

Oregonin osavaltion poliisin virkamerkki
Osavaltion poliisi toimii itsenäisesti jokaisessa Yhdysvaltojen osavaltioissa, jossa sillä on oikeus suorittaa poliisin tehtäviä ja rikostutkintaa. Osavaltion poliisi toimii piirikunnan poliisin lisäksi alueellisena lainvalvojana esim. liikenteen valvonnassa moottori- ja moottoriliikenneteillä, osavaltion pääkaupungin turvallisuudessa ja kuvernöörin suojelutehtävissä. Se tukee myös paikallispoliisia teknologiassa ja tutkinnallisesti haastavissa rikostehtävissä. Riippuen sijainnista lainvalvojalle on eri nimiä, kuten State Police, State Patrol ja Highway Patrol.
Osavaltion poliisit ovat yleensä paljon pienempiä kuin suurkaupunkien poliisit. Esimerkiksi New Yorkin kaupungin poliisilla on yli 36 000 poliisia, kun taas New Yorkin osavaltiolla noin 5 000 poliisia. Kun kaupungit pienenevät, määrä kääntyy toiseen suuntaan. Pienen kaupungin poliisilla saattaa olla vain 10 vakituista poliisia, mutta osavaltiolla saattaa olla 2 000 poliisia.
Osavaltion poliisin asema

Osavaltion poliisin lähtöpalkka on 62 403 USD (New York State), kun taas esim. NYPD:ssä aloittava poliisi saa 42 500 USD. Paikallispoliisilla ja osavaltion poliisilla on erilaiset virkapuvut. Osavaltion poliisin univormu on yleensä ruskea ja valtion teitä partioivilla poliiseilla on usein lierihattu ja tähden muotoinen virkamerkki. Tämä juontaa juurensa puolisotilaallisesta luonteesta. Osavaltion poliisi on lähempänä armeijan tehtäviä. Osavaltion poliisin arvosteikko rinnastetaan armeijan sotilasarvoihin.
Lista osavaltion poliisista

| --- | --- |
Alabama Highway  Patrol: Nevada Highway Patrol
Alaska Department of Public Safety: New Hampshire State Police
Arizona Department of Public Safety: New Jersey State Police
Arkansas State Police: New Mexico Department of Public Safety
California Highway Patrol: New York State Police
Colorado Department of Public  Safety: North Carolina State Highway Patrol
Connecticut Department of Public  Safety: North Dakota Highway Patrol
Delaware State Police: Ohio State Highway Patrol
Florida Department of Law  Enforcement: Oklahoma Department of Public Safety
Georgia State Patrol: Oregon Highway Patrol
Hawaii Department of Public Safety: Pennsylvania State Police
Idaho Department of Law Enforcement: Rhode Island State Police
Illinois State Police: South Carolina Highway Patrol
Indiana State Police: South Carolina Law Enforcement Division
Iowa Department of Public Safety: South Dakota Highway Patrol
Kansas Highway Patrol: Tennessee Department of Public Safety
Kentucky State Police: Texas Department of Public Safety
Louisiana State Police: Utah Department of Public Safety
Maine State Police: Vermont State Police
Maryland State Police: Virginia State Police
Massachusetts State Police: Washington State Patrol
Michigan State Police: West Virginia State Police
Minnesota Department of Public  Safety: Wisconsin State Patrol
Mississippi State Police: Wyoming Highway Patrol
Missouri Department of Public  Safety: District of Columbia (Washington D.C.)
Montana Highway Patrol: Guam Police Department
Nebraska  State Patrol: Virgin Islands
Florida Highway Patrol työssään
Nevada Highway Patrol State Trooper
Oskar Rapp

Frans Oskar Rapp (4. lokakuuta 1880 Oulu – 26. joulukuuta 1964) oli suomalainen taidemaalari.
Rapp opiskeli Taideteollisessa keskuskoulussa vuosina 1896–1898 ja 1901–1903. Hän osallistui Suomen Taiteilijain näyttelyihin vuosina 1907–1911, 1919, 1923, 1928 ja 1936. Rapp työskenteli ammattimaalarina.
Oskar Rappin poika oli kirjailija ja taidemaalari Tauno Rautapalo, vuoteen 1933 Rapp. Oskar Rappin veli oli taide- ja koristemaalari Alex Rapp.
Teoksia

Kesämaisema : akvarelli.
Metsä : akvarelli. 1943
Kesätaivas : akvarelli. 1947
Talvinen tie : öljymaalaus.
Viinirypäleitä asetelma : öljymaalaus.
Aiheesta muualla

Suomalaisen kuvataiteen bibliografia : Oskar Rapp
Härjedalenin kunta

| Härjedalenin kunta |
| --- | --- |
 vaakuna

Valtio:   Ruotsi
Lääni:  Jämtlandin lääni
Maakunta:  Härjedalen, Hälsingland ja Taalainmaa
Keskustaajama:  Sveg
Kuntakoodi:  2361
Pinta-ala  ():  
 – Maa:  11 283,83 km²
Väkiluku (31.12.2020)  ():  10 070
 – Väestötiheys:  0,9 as./km²
 
 www.harjedalen.se 
Infobox OKVirheellinen NIMI-arvo: 
Härjedalenin maakunnan ja Bergin kunnan alueella sijainneet pitäjät. Pitäjien nimet lukevat pienimmällä, vuoden 1970 kuntajako hieman suuremmalla ja nykyisten kuntien nimet ovat kilpien sisällä. Entisten kuntien rajat ovat rosalla, nykyiset kirkkaanpunaisella, lääninraja tummanpunaisella ja maakuntaraja sinisellä.
Härjedalenin kunta (ruots. Härjedalens kommun) on Jämtlandin läänissä sijaitseva Ruotsin kunta. Maakuntajaossa se kuuluu Härjedaleniin, Hälsinglandiin ja Taalainmaahan. Kunnan keskustaajama on Sveg.
Kunnan maapinta-ala on 11 283,83 neliökilometriä (1.1.2016) ja asukasluku 10 070 henkeä (31.12.2020).
Kunnassa sijaitsee Sånfjälletin kansallispuisto.
Vuonna 2007 kunnassa oli 15,29 km² peltoa, joten saman ajankohdan maapinta-alaan vertaamalla saadaan peltojen osuudeksi 0,1 prosenttia kunnan maapinta-alasta.
Kunnassa sijaitsevat muinaisjäännöksiksi luokitellut Flatruetin kalliomaalaukset.
Kuntajaon kehitys

Härjedalenin kunta ja Gotlannin kunta ovat ainoat Ruotsin kunnat, jotka ovat saaneet nimensä jonkin Ruotsin maakunnan mukaan. Gotlannin kunta kattaa koko samannimisen Gotlannin maakunnan, mutta Härjedalenin kunta ei vastaa täysin historiallista Härjedalenin maakuntaa, siihen kuuluu myös pieni osa Bergin kuntaa.
Nykyinen Härjedalenin kunta koostuu yhdeksästä aiemmasta maalaiskunnasta, jotka olivat Hede, Lillhärdal, Linsell, Sveg, Tännäs, Vemdalen, Ytterhogdal, Älvros ja Överhogdal. Näistä Överhogdal sijaitsi aluksi Gävleborgin läänissä, mutta se liitettiin Jämtlandin lääniin vuonna 1864. Vuonna 1895 osa Heden maalaiskunnasta erotettiin Storsjönin maalaiskunnaksi, joka on nykyään osa Bergin kuntaa. Lisäksi Ängersjön maalaiskunta erotettiin Överhogdalin maalaiskunnasta vuonna 1925. Svegin maalaiskuntaan perustettiin vuonna 1908 Svegsmonin taajaväkinen yhdyskunta, joka erotettiin vuonna 1937 Svegin kauppalaksi.
Vuoden 1952 kuntauudistuksessa muodostettiin seuraavat "suurkunnat":
Hede (Hede ja Vemdalen)
Hogdal (Ytterhogdal, Ängersjö ja Överhogdal)
Lillhärdal (ei muutosta)
Tännäs (ei muutosta)
Svegin maalaiskunta (Linsell, Svegin maalaiskunta ja Älvros)
Svegin kauppalaan tämä kuntauudistus ei vaikuttanut.
Vuonna 1967 Svegin maalaiskunta liitettiin Svegin kauppalaan. Vuonna 1971 Ruotsissa siirryttiin yhtenäiseen kuntamuotoon, jolloin kauppala ja maalaiskunnat muutettiin kunniksi. Nykyinen Härjedalenin kunta muodostettiin vuonna 1974 yhdistämällä Heden, Hogdalin, Lillhärdalin, Tännäsin ja Svegin kunnat. Entinen Svegin kauppala toimii kunnan keskustaajamana.
Vaakuna

Linsellin, Svegin ja Tännäsin maalaiskunnilla oli aikaisemmin oma vaakuna. Nykyinen kuntavaakuna on sama kuin Härjedalenin maakuntavaakuna.
Linsellin maalaiskunta
Svegin kauppala
Tännäsin maalaiskunta
Väestönkehitys

| Härjedalenin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 16 080 | 16 080 |
| 1955 | 1955 |    | 15 734 | 15 734 |
| 1960 | 1960 |    | 15 417 | 15 417 |
| 1965 | 1965 |    | 13 517 | 13 517 |
| 1970 | 1970 |    | 12 759 | 12 759 |
| 1975 | 1975 |    | 13 015 | 13 015 |
| 1980 | 1980 |    | 13 096 | 13 096 |
| 1985 | 1985 |    | 12 724 | 12 724 |
| 1990 | 1990 |    | 12 491 | 12 491 |
| 1995 | 1995 |    | 12 109 | 12 109 |
| 2000 | 2000 |    | 11 415 | 11 415 |
| 2005 | 2005 |    | 10 889 | 10 889 |
| 2010 | 2010 |    | 10 454 | 10 454 |
| 2015 | 2015 |    | 10 262 | 10 262 |
| 2020 | 2020 |    | 10 070 | 10 070 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 975 | 9,5 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 98 | 1,0 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 467 | 4,6 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 8 722 | 85,0 |
Hieman vanhempien vuoden 2009 lopun tietojen mukaan kunnassa asui 108 Suomessa syntynyttä, mikä vastasi 1,0 prosenttia kunnan väestöstä.
Vielä vanhempien vuoden 1984 lopun tietojen mukaan 2,4 prosenttia kunnan asukkaista oli ulkomailla syntyneitä. Tuolloin kunnassa asui 76 Suomessa syntynyttä, mikä vastasi 0,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 162 939 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 81 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 16,3 %
18–64-vuotiaat: 56,4 %
65 vuotta täyttäneet: 27,3 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 5,8 | 6,0 |
|   | jalostus | 19,8 | 20,5 |
|   | palvelut | 72,5 | 71,6 |
|   | tuntematon | 1,9 | 1,9 |
|   | Työpaikkoja ja työllisiä | 4 911 | 4 865 |
|   | työpaikkaomavaraisuus | 100,9 |  |
Taajamat

Kunnassa on 8 taajamaa, joiden osuus kunnan väestöstä vuoden 2010 lopussa oli 60,3 prosenttia. Taajamien ulkopuolella asui tuolloin 4 148 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Sveg | 2 547 |
| 2 | Funäsdalen | 890 |
| 3 | Hede | 741 |
| 4 | Vemdalen | 542 |
| 5 | Ytterhogdal | 534 |
| 6 | Ulvkälla | 456 |
| 7 | Lillhärdal | 335 |
| 8 | Norr-Hede | 261 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Hedeviken
Linsell
Älvros
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Bruksvallarna
Hedeviken
Herrö
Linsell
Lofsdalen
Långå
Nilsvallen
Tänndalen
Tännäs
Vemhån
Älvros
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Härjedalenin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 3 | 4 | 5 | 6 | 5 | 7 | 5 | 5 | 5 | 7 | 6 | 6 | 4 | {{{m2022}}} |
|   | Keskustapuolue | 11 | 12 | 10 | 8 | 8 | 8 | 7 | 6 | 5 | 6 | 6 | 5 | 7 | 7 | {{{c2022}}} |
|   | Liberaalit | 3 | 3 | 3 | 2 | 3 | 3 | 3 | 2 | 2 | 3 | 2 | 2 | 1 | 1 | {{{fp2022}}} |
|   | Kristillisdemokraatit | 0 | 1 | 1 | 1 | 0 | 0 | 1 | 0 | 2 | 2 | 1 | 1 | 0 | 1 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 2 | 2 | 3 | 2 | 0 | 0 | 0 | 0 | 0 | {{{mp2022}}} |
|   | Ruotsin sosiaalidemokraattinen työväenpuolue | 25 | 25 | 26 | 28 | 28 | 27 | 24 | 28 | 23 | 23 | 21 | 16 | 15 | 10 | {{{s2022}}} |
|   | Vasemmistopuolue | 2 | 2 | 2 | 2 | 2 | 2 | 2 | 3 | 5 | 5 | 3 | 2 | 2 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 2 | 3 | 3 | 2 | {{{sd2022}}} |
|   | Muut | 5 | 3 | 3 | 3 | 2 | 2 | 3 | 2 | 5 | 5 | 7 | 4 | 5 | 4 | {{{övr2022}}} |
|   | Yhteensä | 49 | 49 | 49 | 49 | 49 | 49 | 49 | 49 | 49 | 49 | 49 | 39 | 39 | 31 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Heden piiri (Härjedalen)
Lillhärdalin piiri
Linsellin piiri
Ljusnedalin piiri
Svegin piiri
Tännäsin piiri
Vemdalenin piiri
Ytterhogdalin piiri
Älvrosin piiri
Ängersjön piiri
Överhogdalin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Svegsbygden
Hedebygden*
Tännäs-Ljusnedal
Ytterhogdal, Överhogdal och Ängersjö
Asteriskilla (*) merkitty Hedebygdenin seurakunta kuuluu osittain Härjedalenin kuntaan ja osittain Bergin kuntaan.
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Hede
Lillhärdal
Linsell
Ljusnedal (Mässlinge)
Sveg
Tännäs
Tännäs lappförsamling* (Hede lappförsamling, Ljusnedals lappförsamling)
Vemdalen
Ytterhogdal (Hogdal)
Älvros
Ängersjö
Överhogdal
Seurakunnat > Kirkot

Bruksvallarnan kappeli
Funäsdalenin kappeli
Heden kirkko
Lillhärdalin kirkko
Linsellin kirkko
Ljusnedalin kirkko
Svegin kirkko
Tännäsin kirkko
Vemdalenin kirkko
Ytterhogdalin kirkko
Älvrosin vanha kirkko
Älvrosin uusi kirkko
Överhogdalin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Härjedalenin kunnan kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Härjedalens kommun – Kuntajaon kehitys on käännöstä tästä ja maalaiskuntia koskevista artikkeleista.
Jämtlandin läänin kunnat
Kartta Härjedalenin kunnan piireistä.
Käännös suomeksi
Otto Jensen

| Otto Jensen |
| --- | --- |

Norjan kirkko- ja opetusministeri
 Michelsenin hallitus 27. tammikuuta 1906 – 23. lokakuuta 1907  
Edeltäjä:  Christopher Knudsen
Seuraaja:  Abraham Berge
Henkilötiedot
Syntynyt: 11. syyskuuta 1856 Kongsberg, Norja
Kuollut: 26. helmikuuta 1918 (61 vuotta) Hamar, Norja
Ammatti:  pappi, poliitikko
Otto Jensen (11. syyskuuta 1856 Kongsberg – 26. helmikuuta 1918 Hamar) oli norjalainen teologi ja poliitikko. Hän toimi Norjan kirkko- ja opetuministerinä vuosina 1906–1907 ja oli Hamarin piispa vuosina 1917–1918.
Aiheesta muualla

Kuvia tai muita tiedostoja aiheesta Otto Jensen Wikimedia Commonsissa
Oksana Tšelyševa

Oksana Tšelyševa on venäläinen toimittaja, ihmisoikeusaktivisti sekä yksi Nižni Novgorodiin perustetun Venäjä–Tšetšenia-ystävyysseuran johtajista.
Hän piti 2007 ETYJin Demokraattisten instituutioiden ja ihmisoikeuksien toimiston järjestämässä tilaisuudessa puheen, mikä johti Venäjän federaation ulkoasiainministeriön edustajien ulosmarssiin.
Aiheesta muualla

Ylen Elävä arkisto: Vieraan vallan varjostajat Suomen maaperällä
Oksana Stešenko

| Oksana Stešenko> Стешенко Оксана Михайлівна |
| --- | --- |
 Oksana Stešenko vuonna 1891.
Henkilötiedot
Syntynyt: 1875 Karpivka, Krementšukin piiri, Pultavan kuvernementti, Venäjän keisarikunta
Kuollut: 1941 (65–66 vuotta) Neuvostoliitto
Ammatti:  kirjailija
Vanhemmat:  Myh’ailo Starytskyi
Puoliso:  Ivan Stešenko
Lapset:  Iryna Stešenko
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Oksana Stešenko (1875 Karpivka, Krementšukin piiri, Pultavan kuvernementti, Venäjän keisarikunta – 1941 Neuvostoliitto) oli ukrainalainen kirjailija.
Stešenkon isä oli Myh'ailo Starytskyi ja hänen puolisonsa Ivan M. Stešenko. Hänen lapsiaan olivat Iryna Stešenko ja Jaroslav Stešenko. Stešenko kokosi lastenkirjallisuusantologian Ridni kolosky (1924; toinen painos Kolosky žyttia, 1925) ja kirjoitti satukokoelmat Jak Jurko podorožuvav na Dniprovi porohy (1929; uudelleen painettu 1942) ja Heroi zvjazku (1930). Hän kirjoitti myös kirjallisuuskritiikkiä ja käänsi venäläistä kirjallisuutta. NKVD pidätti hänet ja hänen sisarensa Ljudmyla Starytska-Tšernjahivskan. Heitä lähdettiin viemään Kazakstaniin, mutta he kuolivat matkalla – heidät ehkä ammuttiin.
Aiheesta muualla

Kuvia tai muita tiedostoja aiheesta Oksana Stešenko Wikimedia Commonsissa
Oksana Švets

Oksana Oleksandrivna Švets (ven. Оксана Олександрівна Швець; 10. helmikuuta 1955 – 17. maaliskuuta 2022 Kiova) oli ukrainalainen näyttelijä.
Švets valmistui Ivan Franko -teatterin studiossa suorittamistaan opinnoista vuonna 1975 ja Kiovan teatteritaiteiden Karpenko-Kary-valtioninstituutista vuonna 1986. Hän oli Molodyi-teatterin esiintyjä vuodesta 1980.
Švets esiintyi paitsi teatterissa, myös muun muassa televisiosarjassa Dom s lilijami. Hän sai Ukrainan kunniataiteilijan arvonimen. Švets kuoli Venäjän ohjusiskussa asuinrakennukseen Kiovassa maaliskuussa 2022. Aiemmin maaliskuussa 2022 oli Venäjän hyökkäyksessä kuollut näyttelijä Pavlo Li.
Aiheesta muualla

Oksana Švets Internet Movie Databasessa. (englanniksi)
Hoobastank

| Hoobastank |
| --- | --- |
 Hoobastank vuonna 2006.
Tiedot
Toiminnassa:  1994–
Tyylilaji:  alternative rock, post-grunge
Kotipaikka:   Agoura Hills, Kalifornia, Yhdysvallat
Laulukieli:  englanti
Jäsenet:  Douglas Robb, laulu   Dan Estrin, kitara   Jesse Charland, basso   Chris Hesse, rummut  
Entiset jäsenet:  Markku Lappalainen, basso (1997–2005)  Jeremy Wasser, saksofoni (Basketball Shorts -albumilla)  Derek Kwan, saksofoni (1997–1999)  Josef Sy, bassokitara (1997–1999)  Josh Moreau, bassokitara (2006–2008) 
Levy-yhtiö:  Island Records  
Aiheesta muualla
Kotisivut
Infobox OKNimi-testi OK: 
Hoobastank on yhdysvaltalainen rock-yhtye. Se perustettiin Agoura Hillsissä, Kaliforniassa vuonna 1994 kokoonpanolla Doug Robb (laulaja), Dan Estrin (kitaristi), Chris Hesse (rumpali) ja Markku Lappalainen (basisti). Yhtye tunnetaan parhaiten vuonna 2004 julkaistusta kappaleesta ”The Reason”. Kahden demon julkaisun jälkeen Island Records kiinnostui yhtyeestä ja teki sen kanssa levytyssopimuksen. Maailmanlaajuisesti yhtyeen albumeita on myyty yli viisi miljoonaa kappaletta..
Historia > Uran alku (1994–2000)

Hoobastank perustettiin Agoura Hillsissä vuonna 1994. Laulaja Doug Robb tapasi kitaristi Dan Estrinin lukion ”bändien taisto” -kilpailussa, ja he päättivät perustaa yhtyeen. Heidän lisäkseen yhtyeeseen liittyivät Markku Lappalainen ja Chris Hesse. Yhtye meinasi muuttaa nimeään, koska se oli vaikea lausua, mutta päättivät lopulta pitää sen, koska kaikki paremmalta kuulostavat nimet olivat jo käytössä.
Alkuaikoina Hoobastank keikkaili yhdessä Incubusin ja 311:n kanssa. Hoobastank nauhoitti ensimmäisen kokopitkän omakustanne-albuminsa They Sure Don't Make Basketball Shorts Like They Used To vuonna 1998. Tässä vaiheessa Hoobastank oli kovassa suosiossa eteläisessä Kaliforniassa. Tämä herätti kiinnostusta Island Recordsissa, joka myöhemmin teki levytyssopimuksen yhtyeen kanssa vuonna 2000. Samaan aikaan yhtye oli saanut valmiiksi toisen pitkäsoiton, nimeltään Forward, jolla vierailee saksofonisti Jeremy Wasser. Levy-yhtiö kuitenkin sanoi, että kappaleet toimisivat paremmin ilman saksofonia, joten Jeremy jätti yhtyeen ja albumia ei julkaistu. Muutama kappale kuitenkin uudelleenäänitettiin tulevalle albumille vuonna 2001.
Historia > Hoobastank (2001–2002)

Hoobastank julkaisi debyyttialbuminsa Hoobastank marraskuussa 2001. Ensimmäinen single ”Crawling in the Dark” oli läpimurtohitti, joka nousi sijalle 68 Billboard Hot 100 -listalla. Modern Rock -listalla kappale oli sijalla kolme ja Mainstream Rock -listalla sijalla seitsemän Toinen single ”Running Away” oli vielä suurempi hitti noustuaan sijalle 44 Hot 100 -listalla, toiseksi Modern Rock -listalla ja yhdeksänneksi Mainstream Rock -listalla. Hoobastankin albumia myytiin platinalevyyn oikeuttava määrä ja se oli 25:s Billboardin albumilistalla.
Yhtye kävi kiertueilla pitkin Aasiaa ja Eurooppaa. Albumin kolmas single ”Remember Me” oli 23:s Modern Rock -listalla ja yhdeksäs Mainstream Rock -listalla. Vuoden 2001 lopulla Hoobastank oli kutsuttu soittamaan Rock and Roll Hall of Fameen albumin menestyksen johdosta.
Historia > The Reason (2003–2005)

Yhtye siirtyi studioon vuonna 2003 tuottaja Howard Bensonin kanssa. Äänitykset keskeytyivät kuukaudeksi, kun Estrin loukkaantui vakavasti minibike-onnettomuudessa elokuussa. Lokakuussa Estrin oli toipunut ja yhtye lähti Nokia Unwired Tour -nimiselle kiertueelle yhdessä The All-American Rejectsin ja Ozomatlin kanssa marraskuussa.
Haastattelussa Chris Hesseltä kysyttiin taas, että mistä yhtyeen nimi tulee. Hän vastasi: "Dougin veli on varapuheenjohtajana BMW Motorcycles -yrityksessä ja asuu Saksassa. Hänen talonsa lähellä sijaitsee katu, jonka nimi on Hooba Street tai jokin sellainen ja ennen kuin Doug tiesi miten nimi äännetään, hän kutsui sitä Hoobastankiksi ja se oli mukavan oloinen nimi. Kun etsimme yhtyeelle nimeä, oli mahdoton löytää nimeä, joka ei vielä ollut varattu. En muista, kuinka nimi lopulta päätettiin ottaa, mutta joku sanoi että se otetaan ja tykkäämme siitä."
Yhtyeen toinen albumi The Reason julkaistiin joulukuussa 2003. Ensimmäinen single ”Same Direction” sijoittui yhdeksänneksi US Modern Rock -listalla sekä kuudenneksitoista Mainstream Rock ja World Modern Rock -listoilla (sisältyy Yhdysvallat, Saksa, Ruotsi, Suomi, Kanada ja Australia). Vuotta myöhemmin Let It Out DVD:lle oli kerätty yhtyeen videoita. ”The Reason” oli suosituin musiikkivideo Tanglessa. Toinen single ”The Reason” julkaistiin vuonna 2004. Se sijoittui toiseksi Billboard Hot 100 -listalla, ykköseksi Alternative Songs -ja World Modern Rock -listoilla, kymmenenneksi Australiassa ja viidenneksitoista Saksassa. Kappale soitettiin myös Frendit-sarjan viimeisessä jaksossa. Albumi sijoittui kolmanneksi Billboardin albumilistalla. Yhtyeen kansainvälinen suosio lisääntyi, kun se esiintyi Linkin Parkin kanssa Meteora World Tourilla 2004.
Historia > Every Man for Himself (2006–2007)

Yhtyeen kolmas albumi Every Man for Himself julkaistiin toukokuussa 2006 ja se debytoi sijalla 12 Billboardin listalla. Kolme singleä ”If I Were You”, ”Inside of You” ja ”Born to Lead” julkaistiin, kaikki varsin huonoilla sijoituksilla listoilla. Tästä huolimatta albumi myi kultaa Yhdysvalloissa.
Vuonna 2005 se oli yhteiskiertueella pääesiintyjä Velvet Revolverin kanssa. Yhtye sai varsin viileän vastaanoton joissakin kohderyhmissä ja netissä liikkui huhuja vihanpidosta Robbin ja Velvet Revolver -yhtyeen johtohahmon Scott Weilandin välillä. Doug sanoi myöhemmin MTV News onlinen haastattelussa, että hän ei vastusta Weilandia tai muita Velvet Revorverin jäseniä.